På samme tidspunkt i WCW skiftede WWF's topforfatter, [[Vince Russo]], fra [[WWF]] til [[WCW]], og han iværksatte en storyline, hvor en række VM-titelkampe mellem Sting, Hulk Hogan og Goldberg i sidste ende resulterede i, at [[VM-titlen]] blev erklæret ledig af WCW. En titelturnering blev sat i gang for at finde en ny verdensmester aftenen efter WCW's [[Halloween Havoc]] i oktober. I første runde skulle Hart møde [[Bill Goldberg|Goldberg]], og kampen var samtidig også en kamp om [[Bill Goldberg|Goldbergs]] [[WCW United States Heavyweight Championship]], som han havde vundet aftenen før mod [[Sid Vicious]]. Med hjælp udefra var Hart i stand til at besejre Goldberg, der dermed fik sit kun andet nederlag i karrieren. Det var fjerde og sidste gang, at Hart vandt US-titlen. To uger senere tabte han US-titlen til [[Scott Hall]] i en [[Ladder match]], der også inkluderede [[Sid Vicious]] og [[Bill Goldberg|Goldberg]]. I VM-titelturneringen fortsatte Hart dog sin sejrsrække og besejrede [[Perry Saturn]], [[Billy Kidman]], [[Steve Borden|Sting]] og i finalen [[Chris Benoit]], og han vandt dermed WCW's [[VM-titel]] for første gang.
Levende_personer